[ca] Objectiu: Determinar l'efectivitat d'un programa d'exercicis multicomponent en la fragilitat, l'equilibri, la sarcopènia, la por de caure i les caigudes en pacients majors de 65 anys institucionalitzats. Metodologia: Assaig clínic controlat, no aleatoritzat, va incloure participants de centres residencials a la província de Barcelona, Catalunya. El grup intervenció va participar en un programa d'exercici multicomponent, que va incloure exercicis d'equilibri i força, dues vegades per setmana durant 8 setmanes. D'altra banda, el grup control va continuar amb les activitats habituals. Es va valorar la fragilitat mitjançant la prova SPPB, l'equilibri mitjançant la prova POMA, la sarcopènia mitjançant el qüestionari SARC-F, la funcionalitat mitjançant l'Índex de Barthel, la por de caure mitjançant el qüestionari Short FES-I, i les caigudes mitjançant el registre de caigudes de cada residència. Aquestes avaluacions es van realitzar a l'inici, a les 8 setmanes (en finalitzar la intervenció) i a la setmana 20 (12 setmanes de seguiment després de finalitzar la intervenció). Resultats: Es van fer dos tipus d'anàlisi: per intenció de tractar (AIT) i per protocol (APP). Segons l'AIT, la mostra va consistir en un total de 66 participants, dels quals 35 van pertànyer al grup intervenció (GI) i 31 al grup control (GC). Al GI, 27 participants eren dones (77,1%) i 8 eren homes (22,9%), mentre al GC, 24 participants eren dones (77,4%) i 7 eren homes (22,6%) . L'edat mitjana dels participants al GI va ser de 84,57 anys (DE=8,94), mentre que al GC va ser de 88,29 anys (DE=4,43), sent l'edat l'única variable que va mostrar una diferència significativa en l'avaluació inicial entre ambdós grups. Dels 66 participants inicialment inclosos a l'estudi, un total de 51 van aconseguir completar-lo totalment. L'adherència mitjana al programa d'intervenció va ser del 86%. Segons l'APP amb avaluació final, la mostra total va estar composta per 51 participants, amb 23 al GI i 28 al GC. Del total de participants al GI, el 78,3% eren dones (18 participants) i el 21,7 eren homes (5 participants), mentre que al GC, el 78,6% eren dones (22 participants) i el 21,4% eren homes (6 participants). L'edat mitjana al GI va ser de 85,91 anys (DE=8,86), mentre que al GC va ser de 88,21 anys (DE=4,51). No es van trobar diferències significatives en les valoracions inicials entre tots dos grups. Dels 51 participants, tots van completar l'estudi fins al final. La taxa d'assistència a les sessions d'exercici en el grup d'intervenció va ser del 86%. Pel que fa als efectes del programa en el grup intervenció, van ser similars amb les dues anàlisis i són les següents: en l'avaluació a les 8 setmanes (posterior a la intervenció), es va observar un augment significatiu en la puntuació mitjana del SPPB (p< 0.001) i de l'equilibri (POMA) (p<0.001). Pel que fa a la sarcopènia, funcionalitat, por de caure i freqüència de caigudes, no es van observar canvis significatius amb aquesta intervenció entre tots dos grups. En relació amb el seguiment a la setmana 20, es va observar una disminució significativa en la puntuació mitjana del SPPB (p=0.002) i del POMA (p<0.001) en comparació amb la valoració realitzada a les 8 setmanes. A més, en el cas del SPPB valorat la setmana 20, es va constatar que va ser més gran que el SPPB inicial (p=0,014). Conclusions: Aquest programa d'exercicis multicomponent va demostrar ser efectiu en la millora de la fragilitat, l'equilibri i el risc de caigudes en persones majors de 65 anys que viuen en residències. Els canvis obtinguts no es van mantenir després de 12 setmanes de suspendre la intervenció, tot i que es va observar que la fragilitat es va mantenir millor que la valorada a l'inici.

[en] Objective: To determine the efficacy of a multicomponent exercise program on frailty, balance, sarcopenia, fear of falling and falls in institutionalized patients over 65 years of age. Methodology: Controlled, non-randomized clinical trial that included participants from residential centers in the province of Barcelona, Catalonia. The intervention group participated in a multicomponent exercise program, including balance and strength exercises, twice a week for 8 weeks. On the other hand, the control group continued with their usual activities. Frailty was assessed using the SPPB test, balance using the POMA test, sarcopenia using the SARC-F questionnaire, functionality using the Barthel index, fear of falling using the short FES-I questionnaire and falls using the falls register of each residence. These assessments were performed at baseline, at 8 weeks (at the end of the intervention) and at week 20 (12-week follow-up after the end of the intervention). Results: Two types of analysis were performed: intention-to-treat (ITA) and per protocol (PTA). According to the ITA, the sample consisted of a total of 66 participants, of whom 35 belonged to the intervention group (IG) and 31 to the control group (CG). In the IG, 27 participants were female (77.1%) and 8 were male (22.9%), while in the CG, 24 participants were female (77.4%) and 7 were male (22.6%). The mean age of the participants in the IG was 84.57 years (SD=8.94), while in the CG it was 88.29 years (SD=4.43), age being the only variable that showed a significant difference in the initial evaluation between the two groups. Of the 66 participants initially included in the study, a total of 51 managed to complete the study in its entirety. The mean adherence to the intervention program was 86%. According to the PTA with final evaluation, the total sample consisted of 51 participants, with 23 in the IG and 28 in the CG. Of the total number of participants in the IG, 78.3% were women (18 participants) and 21.7% were men (5 participants), while in the CG, 78.6% were women (22 participants) and 21.4% were men (6 participants). The mean age in the IG was 85.91 years (SD=8.86), while in the CG it was 88.21 years (SD=4.51). No significant differences in baseline ratings were found between the two groups. Of the 51 participants, all of them completed the study to the end. The attendance rate at the exercise sessions in the intervention group was 86%. As for the effects of the program in the intervention group, they were similar with both analyses and are as follows: at the 8-week (post-intervention) assessment, a significant increase in mean SPPB (p<0.001) and balance (POMA) score (p<0.001) was observed. Regarding sarcopenia, functionality, fear of falling and frequency of falls, no significant changes were observed with this intervention between both groups. Regarding the follow-up at week 20, a significant decrease was observed in the mean score of SPPB (p=0.002) and POMA (p<0.001) compared to the assessment performed at 8 weeks. Furthermore, in the case of the SPPB assessed at week 20, it was found to be higher than the initial SPPB (p=0.014). Conclusions: This multicomponent exercise program proved to be effective in improving frailty, balance and risk of falls in people over 65 years of age living in nursing homes. The changes obtained were not maintained 12 weeks after stopping the intervention, although it was observed that frailty remained better than that assessed at the beginning.